NARIADENIE KOMISIE (ES) č. 566/2009
z 29. júna 2009,
ktorým sa do Registra chránených označení pôvodu a chránených zemepisných označení zapisuje názov [Melton Mowbray Pork Pie (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4,
keďže:
(1)
V súlade s článkom 6 ods. 2 nariadenia (ES) č. 510/2006 a podľa článku 17 ods. 2 uvedeného nariadenia bola žiadosť Spojeného kráľovstva o zápis názvu „Melton Mowbray Pork Pie“ uverejnená v Úradnom vestníku Európskej únie (2).
(2)
Keďže Komisii nebola oznámená žiadna námietka v súlade s článkom 7 nariadenia (ES) č. 510/2006, tento názov sa musí zapísať do registra.
(3)
V súlade s článkom 13 ods. 3 druhým pododsekom nariadenia (ES) č. 510/2006 je však pre podniky so sídlom v členskom štáte, kde sa nachádza zemepisná oblasť, možné stanoviť prechodné obdobie pod podmienkou, že príslušné podniky uvádzali príslušné výrobky na trh legálne a nepretržite používali príslušné názvy aspoň počas piatich rokov pred dátumom uverejnenia uvedeného v článku 6 ods. 2 uvedeného nariadenia a uviedli túto skutočnosť vo vnútroštátnom námietkovom konaní uvedenom v článku 5 ods. 5 uvedeného nariadenia.
(4)
Listom zo 6. apríla 2009 orgány Spojeného kráľovstva potvrdili Komisii, že podniky Pork Farms Ltd, Stobarts Ltd a Kerry Foods Ltd, ktoré majú sídlo na jeho území, spĺňajú podmienky ustanovené v článku 13 ods. 3 druhom pododseku nariadenia (ES) č. 510/2006.
(5)
Uvedené podniky môžu za týchto podmienok aj naďalej používať zapísaný názov „Melton Mowbray Pork Pie“ počas prechodného obdobia piatich rokov, ktoré sa začína dátumom nadobudnutia účinnosti tohto nariadenia,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Podniky Pork Farms Ltd, Stobarts Ltd a Kerry Foods Ltd však môžu aj naďalej používať uvedený názov počas piatich rokov od dátumu nadobudnutia účinnosti tohto nariadenia.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. júna 2009